wannaphong/clean_thaiwikipedia huggingface dataset:
# ม็อบ (แก้ความกำกวม)
ม็อบ (Mob) อาจหมายถึง

 กิจกรรมทางสังคม 
 ฝูงชนวุ่นวาย (ม็อบ) การรวมตัวกันของผู้คนอย่างไร้ระเบียบ
 แฟลชม็อบ การรวมตัวของกลุ่มคนในสถานที่หนึ่งอย่างฉับพลัน

 วิดีโอเกม เกมคอมพิวเตอร์ 
 ม็อบ (วิดีโอเกม) ตัวละครที่ผู้เล่นไม่ได้ควบคุม (NPC) ที่ถูกควบคุมโดยคอมพิวเตอร์

 วิทยาศาสตร์ 
 ป่องรับกลิ่นหลัก (main olfactory bulb ตัวย่อ MOB) เป็นโครงสร้างทางประสาทแบบเป็นชั้น ๆ ที่สมองส่วนหน้าของสัตว์มีกระดูกสันหลัง (โดยในมนุษย์จะอยู่ที่ด้านหน้าส่วนล่าง) ซึ่งมีบทบาทในการได้กลิ่น

 อัลบั้มเพลง 
 ม็อบรูลส์ สตูดิโออัลบั้มที่ 10 ของวงเฮฟวีเมทัลของอังกฤษ
# เอ็นเอ๊กซ์ที ยูไนเต็ดคิงดอมแชมเปียนชิป
เอ็นเอ๊กซ์ที ยูไนเต็ด คิงดอมแชมเปียนชิป (NXT United Kingdom Championship) เป็นเข็มขัดแชมป์มวยปล้ำอาชีพของสมาคม WWE โดยเป็นเข็มขัดที่ก่อตั้งเมื่อวันที่ 15 ธันวาคม ค.ศ. 2016 โดยแชมป์ถูกเปิดเผยในการแถลงข่าวที่ The O2 Arena โดยจะปรากฏตัวในวันที่ 14 มกราคม ค.ศ. 2017 เฉพาะทางช่องดับเบิลยูดับเบิลยูอี เน็ตเวิร์ค ในแชมป์นี้จะเกี่ยวข้องกับการแข่งขันทัวร์นาเมนท์ 16 คน เพื่อสถาปนาแชมป์คนแรก

ทัวร์นาเม้นท์หาแชมป์คนแรก
right|thumb|175px|แชมป์คนปัจจุบันและแชมป์คนแรก, Tyler Bate, หลังจากชนะในรายการ WWE United Kingdom Championship Tournament

รูปแบบของเข็มขัดแชมป์
ได้มีการออกแบบฐานคล้ายกับ ดับเบิลยูดับเบิลยูอี แชมเปียนชิป มีความแตกต่างที่โดดเด่นตรงโลโก้ของดับเบิลยูดับเบิลยูอีที่แทนขนาดใหญ่ที่ตัดออกมา โดยตรงกลางมีรูปของตราแผ่นดินของสหราชอาณาจักร ประกอบด้วยสิงโตของพระเจ้าวิลเลียมมหาราช และยูนิคอร์นสก็อตที่ด้านข้างของตรา 

ประวัติการครองแชมป์

สถิติการครอง
As of  , .
†Indicates the current champion
RankWrestlerNo. ofreignsCombined daysCombined daysrecognized by WWE1   1 6852 †  1 + 3  1 125

ดูเพิ่ม

มวยปล้ำอาชีพในสหราชอาณาจักร
# กุสตาฟ ยานี
วิเตซ กุสตาฟ ยานี  เป็นผู้บัญชาการฮังการีในช่วงสงครามโลกครั้งที่สอง เขาได้บังคับบัญชากองทัพฮังการีที่สองในยุทธการที่สตาลินกราดต่อมาเขาถูกตัตสินว่ามีความผิดในข้อหาก่ออาชญากรรมสงครามและประหารชีวิต

 หมายเหตุ
# ลาซาเร ปอนติเชลลี
ลาซาเร ปอนติเชลลี (, ชื่อเกิด:) เป็นทหารผ่านศึกฝรั่งเศสและอิตาลีคนสุดท้ายในสงครามโลกครั้งที่หนึ่ง และเป็นทหาร Poilu ในสนามเพลาะคนสุดท้ายจนเสียชีวิต

ปอนติเชลลี เกิดที่อิตาลี ต่อมาเมืออายุ 16 ปีเขาไปเที่ยวฝรั่งเศสและถูกเรียกตัวให้เข้าร่วมกองทัพฝรั่งเศสเมื่อสงครามเกิดขึ่นในปี 1914 ต่อมาได้แปรพักตรไปเข้าร่วมกับกองทัพอิตาลีจนสงครามสิ้นสุด

สำหรับปอนติเชลลีแล้วการมีชีวิตรอดไม่ได้ถือว่าเป็นการประสอบความสำเร็จแต่อย่างใด และปอนติเชลลี่ก็ได้ให้สัมภาษณ์กับรอยเตอร์ในปีที่แล้วว่า "ไม่เคยรู้มาก่อนว่ามาถึงจุดนี้ได้อย่างไร" เขาได้กล่าวอยู่เสมอว่าเกียรติประวัตินั้นตกอยู่กับทหารฝรั่งเศสกว่า 1.3 ล้านคนที่ได้เสียชีวิตระหว่างสงคราม

เมื่อฌากส์ ชีรักเป็นประธานาธิบดีฝรั่งเศส เขาได้สาบานว่าจะแสดงความเคารพต่อทหารผ่านศึกคนสุดท้ายโดยให้มีงานศพอย่างสมเกียรติ แต่ปอนติเชลลี่กลับต่อต้านแนวความคิดของชีรัก โดยกล่าวว่ามันจะเป็นการลบหลู่ทหารคนอื่น ๆ ที่ได้เสียชีวิตไปแล้ว โดยไม่มีพิธีหรืองานศพใด ๆ

 หมายเหตุ
# เฟอร์รารี่ เอฟ40
เฟอร์รารี่ เอฟ40  เป็น รถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง  ผลิตโดยบริษัทรถยนต์สัญชาติอิตาลี เฟอร์รารี่ ระหว่างปี ค.ศ. 1987 - 1992 และโฉมรถแข่ง แอลเอ็ม (LM) และจีทีอี (GTE)  ตั้งแต่ปี ค.ศ. 1994 จนถึง ค.ศ. 1996 เอฟ40 ออกแบบโดยบริษัทพินินฟารินา เป็นรุ่นที่พัฒนาต่อจาก 288 จีทีโอ คำว่า "40" มาจากการเฉลิมฉลองครบ 40 ปีบริษัทเฟอร์รารี่ และนับเป็นเฟอร์รารี่รุ่นสุดท้ายที่ผู้ก่อตั้งบริษัท นายเอ็นโซ เฟอร์รารี่ ได้ร่วมพัฒนา ก่อนที่เขาจะเสียชีวิตในอีกหนึ่งปีถัดมา เอฟ40 ในขณะนั้นนับเป็นรถที่เร็วที่สุดของเฟอร์รารี่ มีอัตรากำลังดีที่สุด และมีราคาจำหน่ายสูงที่สุด

ในช่วงแรกบริษัทได้วางแผนที่จะผลิตเพียง 400 คัน และจะจำหน่ายในราคาประมาณ 400,000 ดอลลาร์สหรัฐ (หรือราว 830,000 ดอลลาร์สหรัฐในปัจจุบัน) แต่ก็มีลูกค้าบางรายยอมเสียเงินมากกว่า 1.6 ล้านดอลลาร์สหรัฐ เพื่อจะซื้อ เอฟ40 ในปี ค.ศ. 1999 สุดท้ายบริษัทก็ได้ผลิตเพิ่ม จนในที่สุดมี เอฟ40 ทั้งหมด 1,311 คัน ทำให้เป็นรถรุ่นที่แพงที่สุดของเฟอร์รารี่ที่ผลิตมากที่สุดอีกด้วย

เอฟ40 มีกำลัง 478 แรงม้า (352 kW; 471 hp) ที่ 7000 รอบ/วินาที สามารถทำอัตราเร่ง 0-100 กม./ชม. ได้ที่ 4.7 วินาที และความเร็วสูงสุดที่ 321 กม./ชม. (199 ไมล์/ชม.)
# กองทัพเรือโซเวียต
กองทัพเรือโซเวียต (, VMF) เป็นหน่วยงานที่รับผิดชอบต่อการปฏิบัติการทางทหารในทะเลของกองทัพโซเวียต มักจะเรียกกันว่า กองเรือแดง กองทัพเรือโซเวียตนั้นส่วนใหญ่ของการวางแผนทางยุทธศาสตร์ของสหภาพโซเวียตในกรณีที่เกิดความขัดแย้งกับมหาอำนาจฝ่ายตรงข้ามอย่างสหรัฐอเมริกาในช่วงสงครามเย็นระหว่างสองประเทศ อิทธิพลของกองทัพเรือโซเวียตมีบทบาทอย่างมากในเหตุการณ์ที่เกี่ยวข้องกับสงครามเย็น(ค.ศ. 1945 - ค.ศ. 1991) ในขณะที่ความขัดแย้งส่วนใหญ่ที่มีศูนย์กลางอยู่ที่ฝ่ายพันธมิตรภายใต้การนำโดยอเมริกันในยุโรปตะวันตกหรือประเมินอำนาจเพื่อรักษาขอบเขตของอิทธิพลในยุโรปตะวันออก

โครงสร้างของกองทัพเรือโซเวียตได้แบ่งออกเป็นสี่กองเรือใหญ่ประกอบด้วยกองเรือเหนือ, กองเรือแปซิฟิก, กองเรือทะเลดำ และกองเรือบอลติก ซึ่งอยู่ภายใต้กองบัญชาการแยกต่างหากคือฐานทัพเรือเลนินกราด นอกจากนี้ กองทัพเรือโซเวียตได้มีกองเรือขนาดเล็ก ได้แก่ กองเรือเล็กแคสเปียน ซึ่งปฏิบัติการอยู่ในทะเลแคสเปียน และตามด้วยกองเรือขนาดใหญ่คือ กองเรือที่ 5 ในตะวันออกกลาง กองทัพเรือโซเวียตได้รวมถึงกองบินนาวี กองนาวิกโยธิน และกองกำลังปืนใหญ่ป้องกันชายฝั่ง

ภายหลังจากการล่มสลายของสหภาพโซเวียตในปี ค.ศ. 1991 สหพันธรัฐรัสเซียได้สืบทอดส่วนที่ใหญ่ที่สุดของกองทัพเรือโซเวียต และเปลี่ยนให้กลายเป็นกองทัพเรือรัสเซีย โดยมีส่วนขนาดเล็กที่กลายเป็นพื้นฐานของกองทัพเรือของรัฐใหม่ที่เป็นอิสระจากอดีตโซเวียต
# จักรพรรดิเซเน
จักรพรรดิเซเน (ค.ศ. 444 – 27 กุมภาพันธ์ ค.ศ. 484) เป็นจักรพรรดิญี่ปุ่นองค์ที่ 22Imperial Household Agency (Kunaichō):  清寧天皇 (22); retrieved 2013-8-28. ตามลำดับการสืบราชบัลลังก์แบบดั้งเดิมTitsingh, Isaac. (1834). Annales des empereurs du japon, pp. 28–29; Brown, Delmer M. (1979).  Gukanshō, pp. 258–259; Varley, H. Paul. (1980). Jinnō Shōtōki, pp. 115–116.

แม้ว่าไม่สามารถระบุวันที่แน่นอนเกี่ยวกับพระชนม์ชีพหรือรัชสมัยของจักรพรรดิพระองค์นี้ได้ แต่โดยทั่วไปถือว่าพระองค์ครองราชย์ระหว่าง ค.ศ. 480 ถึง 484Ponsonby-Fane, Richard. (1959). The Imperial House of Japan, p. 41.

เรื่องราวตามตำนาน
รายงานจากโคจิกิและนิฮงโชกิ พระองค์เป็นพระราชโอรสในจักรพรรดิยูเรียกุกับคัตสึรางิ โนะ คาราฮิเมะ พระมเหสี พระกนิษฐภคินีของพระองค์มีพระนามว่า เจ้าหญิงทากูฮาตาฮิเมะ พระนามตอนพระราชสมภพคือ ชิรากะ  กล่าวกันว่าพระเกศาของพระองค์เป็นสีขาวมาตั้งแต่เสด็จพระราชสมภพTitsingh, p. 29; n.b., there is speculation that this unusual hair color suggests albinism. หลังพระราชบิดาสวรรคต เซเนชนะการต่อสู้กับเจ้าชายโฮชิกาวะ พระเชษฐาต่างพระราชมารดา เพื่อขึ้นสืบราชบัลลังก์ต่อจากพระราชบิดา

จักรพรรดิเซเนไม่มีพระราชโอรสธิดา อย่างไรก็ตาม ได้มีการค้นพบพระราชนัดดาสองพระองค์ของจักรพรรดิริจู จักรพรรดิองค์ที่ 17—ภายหลังขึ้นครองราชย์เป็นเจ้าชายโวเกะและเจ้าชายโอเกะ เซเนทรงรับเลี้ยงทั้งสองเป็นรัชทายาทAston, William. (1998). Nihongi, Vol. 1, pp. 373–377.
# รัชพล นาวันโน
รัชพล นาวันโน (ชื่อเล่น : นะ) นักฟุตบอลอาชีพชาวไทยในตำแหน่งกองกลาง ปัจจุบันเล่นให้กับสมุทรสาคร ซิตี้ ในไทยลีก 3 

รัชพลจบการศึกษาจากโรงเรียนนาคประสิทธิ์ อ.สามพราน จ.นครปฐม โดยในอดีตได้เคยร่วมเดินสายแข่งฟุตบอลรายการต่าง ๆ ร่วมกับเมสซี่เจ ชนาธิป สรงกระสินธ์ ก่อนจะได้เซ็นสัญญากับสโมสรนครปฐม เอฟซีเมื่อ พ.ศ. 2553 กระทั่งทางสโมสรนครปฐมได้ยุบทีมในปีต่อมาทำให้รัชพลได้ย้ายไปร่วมทีมนกใหญ่พิฆาต ชัยนาท ฮอร์นบิล 

จนกระทั่ง พ.ศ. 2559 สัญญาของรัชพลกับชัยนาทได้สิ้นสุดลงทำให้รัชพลได้เดินทางมาทดสอบฝีเท้ากับทีมกิเลนผยอง เอสซีจี เมืองทอง ยูไนเต็ด จนเป็นที่พอใจทางสโมสรจึงได้เซ็นสัญญากับรัชพลโดยสวมหมายเลข 13

 ระดับทีมชาติ 
รัชพลเคยถูกเรียกตัวไปติด ทีมชาติไทยชุดใหญ่ ในสมัยที่ สุรชัย จตุรภัทรพงษ์ เป็นหัวหน้าผู้ฝึกสอนโดยลงเล่นทั้งสิ้น 2 นัด

 เกียรติประวัติ 
พีที ประจวบ
 ไทยลีกคัพ: 2562

พัทยา ดอลฟินส์ ยูไนเต็ด
 ไทยลีก 3 โซนภาคตะวันออก: 2565–66
# จักรพรรดิเค็นโซ
จักรพรรดิเค็นโซ (ค.ศ. 450 – 2 มิถุนายน ค.ศ. 487) เป็นจักรพรรดิญี่ปุ่นในตำนานองค์ที่ 23Imperial Household Agency (Kunaichō):  顕宗天皇 (23); retrieved 2013-8-29. ตามลำดับการสืบทอดแบบดั้งเดิมTitsingh, Isaac. (1834). Annales des empereurs du japon, pp. 29–30; Brown, Delmer M. (1979).  Gukanshō, p. 259; Varley, H. Paul. (1980). Jinnō Shōtōki, p. 116.

แม้ว่าไม่สามารถระบุวันที่แน่นอนเกี่ยวกับพระชนม์ชีพหรือรัชสมัยของจักรพรรดิพระองค์นี้ได้ แต่โดยทั่วไปถือว่าพระองค์ครองราชย์ตั้งแต่วันที่ 1 กุมภาพันธ์ ค.ศ. 485 ถึงวันที่ 2 มิถุนายน ค.ศ. 487Ponsonby-Fane, Richard. (1959). The Imperial House of Japan, p. 42.

เรื่องราวตามตำนาน
กล่าวกันว่าเจ้าชายโวเกะ (, ภายหลังเป็นจักรพรรดิเค็นโซ) เป็นพระราชนัดดาในจักรพรรดิริจู และพระราชโอรสในอิจิโนเบะ-โนะ โอชิวะMurray, David. (1906).  ตอนที่จักรพรรดิยูเรียกุยิงธนูสังหารพระบิดาขณะทำการล่าสัตว์ พระองค์ยังทรงพระเยาว์อยู่ และนั่นทำให้เจ้าชายโวเกะและเจ้าชายโอเกะ พระเชษฐา หนีเอาชีวิตรอด ฮาริมะ โนะ คูนิ ฟูโดกิรายงานว่าทั้งสองหลบภัยที่อากาชิในแคว้นฮาริมะ ทั้งสองใช้ชีวิตอย่างหลบซ่อนโดยไม่ให้ใครรู้ ประวัติศาสตร์ในสมัยนั้นอธิบายว่าพี่น้องทั้งสองพยายามกลมกลืนเข้ากับชุมชนชนบทแห่งนี้โดยแสร้งทำเป็นคนเลี้ยงสัตว์ทั่วไปTitsingh, p. 29.

เมื่อเซเนสวรรคต พระองค์ไม่มีรัชทายาทองค์ใหนอกจากดจเาชายโอเกะและเจ้าชายโวเกะที่พระราชบิดาถูกยูเรียกุปลงพระชนม์ ณ จุดนี้ โวเกะต้องการให้พระเชษฐาขึ้นเป็นจักรพรรดิ แต่โอเกะปฏิเสธ ทั้งสองตกลงกันไม่ได้ บรรดาผู้ยิ่งใหญ่ในราชสำนัก (great men of the court) ยืนกรานว่าพี่น้องคนใดคนหนึ่งต้องรับราชบัลลังก์ แต่ท้ายที่สุด โวเกะพิสูจน์ให้เห็นว่าพระองค์แน่วแน่กว่า จึงตกลงยอมรับราชบัลลังก์ และเค็นโซก็ได้รับการประกาศให้เป็นจักรพรรดิพระองค์ใหม่ ซึ่งทำให้ราษฎรที่ต้องเผชิญกับช่วงเวลาแห่งความไม่แน่นอนนี้รู้สึกโล่งใจTitsingh, pp. 29-30.

รัชสมัย
มีบันทึกว่าเมืองหลวงของพระองค์อยู่ที่ ชิกัตสึ อาซูกะ โนะ ยัตสึริ โนะ มิยะ  ในแคว้นยามาโตะTitsingh, p. 30. ที่ตั้งพระราชวังคาดว่าอยู่ในพื้นที่จังหวัดโอซากะหรือจังหวัดนาระในปัจจุบันAston, William. (1998). Nihongi, Vol. 1, pp. 377–393.

เมอร์รีย์รายงานว่าเหตุการณ์สำคัญครั้งเดียวในรัชสมัยเค็นโซคือความเคารพต่อพระบิดาที่ถูกปลงพระชนม์ เค็นโซจึงจัดการให้นำร่างของพระบิดาไปฝังใหม่ในสุสานที่เหมาะสำหรับพระโอรสของจักรพรรดิและพระบิดาของจักรพรรดิอีกพระองค์หนึ่งMurray, 

หลังครองราชย์เพียง 3 ปี เค็นโซสวรรคตด้วยพระชนมพรรษา 37 พรรษา พระองค์ไม่มีรัชทายาท ทำให้พระเชษฐาขึ้นครองราชย์ต่อ

พระมเหสีและพระราชโอรสธิดา
จักรพรรดินี (โคโง) : เจ้าหญิงนานิวะ-โนะ-โอโนะ (สวรรคต ค.ศ. 489) พระราชธิดาในเจ้าชายโอกะ-โนะ-วากูโงะ (ยังเป็นพระราชนัดดาในเจ้าชายอิวากิและพระราชปนัดดาในจักรพรรดิยูเรียกุ)
# จักรพันธ์ ตัณฑะสุวรรณะ
จักรพันธ์ ตัณฑะสุวรรณะ (ชื่อเล่น:ก้อง) เป็นนักแสดงชายชาวไทย

 ประวัติ 
จักรพันธ์ ตัณฑะสุวรรณะ เกิดเมื่อวันที่ 13 มิถุนายน พ.ศ. 2526 สสส. เชิดชูดาราต้นแบบจิตอาสา

 การศึกษา  
 มัธยมศึกษา โรงเรียนเตรียมอุดมศึกษา
 นิเทศศาสตรบัณฑิต จุฬาลงกรณ์มหาวิทยาลัย
 ศิลปศาสตรมหาบัณฑิต จุฬาลงกรณ์มหาวิทยาลัย

 ผลงาน 
 ละครโทรทัศน์ 
พ.ศ.  เรื่อง  ออกอากาศ  รับบทเป็น  หมายเหตุ 2555  แรงเงา  ช่อง 3  นักรบ  รับเชิญ 2556  ดาวเกี้ยวเดือน  ช่อง 3  เจ๊พีช  2557  ก๊วนคานทองกับแก๊งพ่อปลาไหล  ช่อง 3  โตโต้  ดาวเคียงเดือน  ช่อง 3  เกริก  รับเชิญ 2558  เล่ห์รตี  ช่องวัน  บี  นางสาวทองสร้อย  ช่อง 3  ยอดชาย  สะใภ้จ้าว  ช่อง 3  ฉัตรอาชา   เคหาสน์ดาว  ช่องวัน  ดัมเบลล์ (เพื่อนของเจน)  2559  เพลิงนรี  ช่อง 3  ไพโรจน์ / โรซี่   GUARDIAN หักเหลี่ยมมัจจุราช  โมโน 29  ผู้จัดการส่วนตัวนักแสดงสาวชื่อดัง  รับเชิญ นางอาย  ช่อง 3  หมอณัฐ  รับเชิญ 2560  The Single Mom คุณแม่เลี้ยงเดี่ยวหัวใจฟรุ้งฟริ้ง  ช่อง 3  ดนัยเทพ / ดอลลี่  เพลิงบุญ  ช่อง 3  แมน  2561  ชั่วโมงต้องมนต์  ช่อง 3  พิธีกรรายการเมาท์ออนเดอะเวย์  รับเชิญ พ่อปลาไหล  ช่อง 8  แจ๊ดแจ๋  ด้วยแรงอธิษฐาน  ช่อง 3  บอลลูน  2562  วัยแสบสาแหรกขาด โครงการ 2  ช่อง 3  จิตแพทย์  รับเชิญ แรงเงา 2 แรงเงาแรงแค้น  ช่อง 3  นักรบ   เพลิงรักเพลิงแค้น  ช่อง 3  ต้อง  รับเชิญ สัญญาแค้นแสนรัก  ช่องวัน    2563  ดวงแบบนี้ไม่มีจู๋  ช่อง 3    รับเชิญ บังเกิดเกล้า  อมรินทร์ทีวี     2565  มามี้ที่รัก  ช่อง 3  พอลล่า  

 ละครซีรีส์ 
พ.ศ.  เรื่อง  ออกอากาศ  บทบาท  หมายเหตุ  2558  มาลี เพื่อนรัก..พลังพิสดาร  จีเอ็มเอ็ม 25  อาจารย์ยิ่งสุข  สมทบ 2559  เราเกิดในรัชกาลที่ ๙ เดอะซีรีส์  ช่องวัน   สมทบ 2561  เรื่อง ลับ หลัง Be Hide The Sin  3 SD  ศศิน  2562  One Night Steal แผนรักสลับดวง  จีเอ็มเอ็ม 25   สมทบ

 ซิทคอม 
พ.ศ.  เรื่อง  ออกอากาศ  บทบาท  หมายเหตุ  2551  เนื้อคู่ประตูถัดไป  ช่อง 9  พี่ตือ  2553  เนื้อคู่อยากรู้ว่าใคร  ช่อง 5  พี่ตือ  2556  รักจัดเต็ม  ช่อง 3  บิ๊ก (บิกินี่)  2557  เนื้อคู่ The Final Answer  จีเอ็มเอ็มวัน  พี่ตือ  2559  มือปราบกุ๊กกุ๊กกู๋  ช่องวัน  ผีเสือสมิงเกย์  รับเชิญตอน เสือสมิง ซิ่งสุดป่วน 2561  ชะนีหนีคาน  ช่องวัน  อ้น  รับเชิญตอน หัวสิว , ตอน รักข้างเดียว , ตอน คนไว้ใจร้ายที่สุด

 ละครเวที 
 ก๊วนคานทอง Love Game the Musical
 มนต์ดำคอมเพล็กซ์

 พิธีกร  
 (จุก)จิกหน้าจอ ON LINE TV
 เม้นต์เม้าท์สายเผือก
 ทอมก้อง ร้องทุกข์
# คุนาล ไนเยอร์
คุนาล ไนเยอร์ (ปัญจาบ: ਕੁਨਾਲ ਨੈਯ੍ਯਰ เกิดวันที่ 30 เมษายน ค.ศ. 1981) เป็นนักแสดงและนักเขียนชาวอินเดีย กำเนิดที่ประเทศอังกฤษ เป็นที่รู้จักจากบทบาท ราเจช คูธราปพาลี จากละครซิตคอม เดอะบิกแบงเธียรี ออกอากาศทางช่องซีบีเอส

นิตยสารฟอบส์กล่าวว่า ไนเยอร์ เป็นนักแสดงโทรทัศน์ชายที่มีรายได้สูงที่สุดเป็นอันดับที่สามของโลก โดยมีรายได้ 20 ล้านดอลลาร์สหรัฐหลังแสดงเรื่องเดอะบิกแบงเธียรี

 ชีวิตช่วงแรก 
ไนเยอร์เกิดในเฮาน์สโลว์ ลอนดอน ในครอบครัวชาวปัญจาบ และเติบโตในนิวเดลี ประเทศอินเดีย เขาเข้าเรียนโรงเรียนเซนต์โคลัมบาในกรุงนิวเดลี และเขาเล่นแบดมินตันให้ทีมกีฬาในโรงเรียนด้วย เขาต้องการให้เรียกเขาว่า "ชาวอินเดีย" มากกว่า ชาวอินเดียบริติช บิดามารดาของเขาอาศัยอยู่ในนิวเดลี

ในปี ค.ศ. 1999 ไนเยอร์ย้ายมาสหรัฐอเมริกาเพื่อศึกษาระดับปริญญาตรี วุฒิวิทยาศาสตรบัณฑิตในสาขาธุรกิจ (การเงิน) ในมหาวิทยาลัยพอร์ตแลนด์ รัฐออริกอนSuccessful Actors Talk About Their Training. backstage.com. Retrieved on 2012-11-17. ขณะกำลังศึกษา เขาเริ่มเข้าเรียนการแสดงและแสดงละครในโรงเรียนหลายเรื่อง

หลังจากเข้าร่วมเทศกาลละครเวทีวิทยาลัยอเมริกัน ไนเยอร์ตัดสินใจเป็นนักแสดงมืออาชีพ เขาศึกษาต่อที่มหาวิทยาลัยเทมเพิล ในฟิลาเดลเฟีย รัฐเพนซิลเวเนีย และได้รับปริญญาศิลปศาสตรมหาบัณฑิตด้านการแสดง

 อาชีพการแสดง 
หลังจบการศึกษา ไนเยอร์รับงานโฆษณาโทรทัศน์อเมริกัน และเล่นละครเวทีในลอนดอน ในปี ค.ศ. 2006 เขาเป็นที่สนใจครั้งแรกในสหรัฐอเมริกาจากละครเวทีเรื่องฮักแอนด์โฮลเดน จากการผลิตของราจิฟ โจเซฟ ซึ่งเขารับบทเป็นนักศึกษาแลกเปลี่ยนชาวอินเดียที่กระวนกระวายจากการประสบกับวัฒนธรรมอเมริกันก่อนเดินทางกลับบ้านเกิด ไนเยอร์ยังร่วมมือกันอารัน ดาส เขียนบทละครเวทีเรื่อง คอตตอนแคนดี แสดงในนิวเดลีและได้รับตอบรับที่ดี

ไนเยอร์เป็นนักแสดงรับเชิญในละคร เอ็นซีไอเอส ตอน "Suspicion" ออกอากาศทางช่องซีบีเอส รับบทเป็นยูสเซฟ ซีดาน ผู้ก่อการร้ายชาวอิรัก

เพื่อนร่วมงานคนหนึ่งของไนเยอร์ได้ยินเกี่ยวกับบทบาทนักวิทยาศาสตร์ในละครซิตคอมที่จะออกอากาศทางช่องซีบีเอส และแนะนำให้เขาออดิชันบทดังกล่าว ทำให้ไนเยอร์ได้แสดงในละคร เดอะบิกแบงเธียรี ซึ่งเขารับบท ราเจช คูธราปพาลี นักฟิสิกส์ดาราศาสตร์

ในปี ค.ศ. 2011 เขาร่วมจัดรายการทริบิวต์ทูเนิดส์ ร่วมกับนักแสดง ไซมอน เฮลเบิร์ก ในเทศกาลอารมณ์ขัน จัสต์ฟอร์ลาฟ
# เงือกสาวตัวร้ายกับนายต้มตุ๋น
เงือกสาวตัวร้ายกับนายต้มตุ๋น  เป็นละครโทรทัศน์เกาหลีใต้ในปี ค.ศ. 2016 ได้รับแรงบันดาลใจมาจาก Eou Yadam (어우야담) นิทานปรัมปราในอดีตคอลเลกชันแรกในราชวงศ์โชซ็อนของยู มง-อิน ซึ่งบอกเล่าเรื่องราวของชายคนหนึ่งที่ได้ช่วยนางเงือกจากการถูกจับเป็นเชลย ละครเล่าสลับไปมาระหว่างปี ค.ศ. 1599 และ ค.ศ. 2016 ซึ่งมีการกล่าวถึงไซเรนและปรากฏการณ์ดอพเพลแกงเกอร์ที่เกิดขึ้นกับชายคนนั้น

นำแสดงโดย ช็อน จี-ฮย็อน และ อี มิน-โฮ ออกอากาศครั้งแรกทางช่องเอสบีเอส ทุกวันพุธและวันพฤหัสบดีเวลา 22:00 น. เริ่มตอนแรกเมื่อวันที่ 16 พฤศจิกายน ค.ศ. 2016 เขียนโดยพัก จี-อึน (ผู้เขียน ยัยตัวร้ายกับนายต่างดาว) และกำกับโดยจิน ฮย็อก (ผู้กำกับ อัจฉริยะหมอ 2 แผ่นดิน) การถ่ายทำละครส่วนใหญ่อยู่ในโซลและจังหวัดชุงช็องเหนือ รวมถึงเกาะเชจู นอกจากนี้ ยังถ่ายทำในปาเลาและสเปน
# ไฮเกอ กาเมอร์ลิง โอนเนิส
ไฮเกอ กาเมอร์ลิง โอนเนิส (21 กันยายน ค.ศ. 1853 – 21 กุมภาพันธ์ ค.ศ. 1926) เป็นนักฟิสิกส์ชาวดัตช์ เกิดที่เมืองโกรนิงเงิน เป็นบุตรของฮาร์ม กาเมอร์ลิง โอนเนิส และอันนา แกร์ดีนา กูร์ส มีน้องชายและน้องสาวชื่อแม็นโซและแจ็นนีตามลำดับ ในปี ค.ศ. 1870 กาเมอร์ลิง โอนเนิสเข้าเรียนที่มหาวิทยาลัยโกรนิงเงินและเรียนกับโรแบร์ท บุนเซิน และกุสทัฟ เคียร์ชฮ็อฟที่มหาวิทยาลัยไฮเดิลแบร์คระหว่างปี ค.ศ. 1871–1873 ต่อมาเขาเรียนจบปริญญาโทและปริญญาเอกที่มหาวิทยาลัยโครนิงเงินและเป็นผู้ช่วยโยฮันเนิส โบสส์คา ผู้อำนวยการวิทยาลัยสารพัดช่างเดลฟท์ (ปัจจุบันคือมหาวิทยาลัยเทคโนโลยีเดลฟท์)

ระหว่างปี ค.ศ. 1882–1923 กาเมอร์ลิง โอนเนิสดำรงตำแหน่งศาสตราจารย์ด้านฟิสิกส์ทดลองที่มหาวิทยาลัยไลเดิน ต่อมาในปี ค.ศ. 1904 เขาก่อตั้งห้องปฏิบัติการด้านไครโอจีนิกส์และเชิญนักวิจัยหลายท่านมาร่วมงาน ในวันที่ 10 กรกฎาคม ค.ศ. 1908 กาเมอร์ลิง โอนเนิสประสบความสำเร็จในการสร้างฮีเลียมเหลวจากการศึกษาวัฏจักรแฮมป์สัน–ลินด์และปรากฏการณ์จูล–ทอมสัน เขาสามารถลดอุณหภูมิจนถึงจุดเดือดของฮีเลียม (−269 °ซ, 4.2 เคลวิน) และเมื่อลดความดันของฮีเลียมเหลว กาเมอร์ลิง โอนเนิสสามารถลดอุณหภูมิได้เกือบถึง 1.5 เคลวิน (-271.65 °ซ) ซึ่งเป็นอุณหภูมิที่ต่ำที่สุดในโลกในขณะนั้น ปัจจุบันอุปกรณ์ที่โอนเนิสใช้สร้างฮีเลียมเหลวเป็นครั้งแรกอยู่ที่พิพิธภัณฑ์บูร์ฮาเฟอที่เมืองไลเดิน

ต่อมาในวันที่ 8 เมษายน ค.ศ. 1911 กาเมอร์ลิง โอนเนิสพบว่าที่อุณหภูมิ 4.2 เคลวิน (-268.95 °ซ) ความต้านทานไฟฟ้าในสายปรอทในฮีเลียมเหลวมีค่าเป็นศูนย์ เขาจึงตระหนักว่าความต้านทานไฟฟ้าจะลดลงเมื่ออุณหภูมิต่ำลงvan Delft, Dirk  (2007) Freezing physics, Heike Kamerlingh Onnes and the quest for cold, Edita, Amsterdam, ISBN 9069845199. และตีพิมพ์งานวิจัยหลายชิ้นโดยเรียกปรากฏการณ์นี้ว่า "สภาพนำยวดยิ่ง" (superconductivity) ในปี ค.ศ. 1913 กาเมอร์ลิง โอนเนิสได้รับรางวัลโนเบลสาขาฟิสิกส์จากการศึกษาคุณสมบัติของสารที่อุณหภูมิต่ำและการสร้างฮีเลียมเหลว

ด้านชีวิตส่วนตัว กาเมอร์ลิง โอนเนิสแต่งงานกับมารียา อาดรียานา วิลเฮลมีนา เอลีซาเบต ไบเลอเฟลด์ในปี ค.ศ. 1887 ทั้งคู่มีบุตรด้วยกัน 1 คน กาเมอร์ลิง โอนเนิสเสียชีวิตที่เมืองไลเดินในปี ค.ศ. 1926 ต่อมาชื่อเขาได้รับการนำไปตั้งเป็นชื่อแอ่งดวงจันทร์
# ระเบิดติดรถ
ระเบิดติดรถราชบัณฑิตยสถาน. ศัพท์ต่างประเทศที่ใช้คำไทยแทนได้ เล่ม ๑. พิมพ์ครั้งที่ 4. กรุงเทพฯ : นานมีบุ๊คส์พับลิเคชั่นส์, 2557, หน้า 54. , ระเบิดติดรถบรรทุก  หรือ ระเบิดแสวงเครื่องติดยานพาหนะ  คือระเบิดแสวงเครื่องที่ถูกติดตั้งหรือจัดวางไว้ในรถยนต์หรือยานพาหนะอื่น และถูกจุดให้ปะทุ

ระเบิดติดรถมักถูกใช้เป็นอาวุธในการลอบสังหาร การก่อการร้าย หรือการสงครามกองโจร เพื่อสังหารผู้ที่อยู่ในยานพาหนะนั้นหรือผู้คนที่อยู่ใกล้จุดเกิดระเบิด หรือเพื่อสร้างความเสียหายแก่อาคารและทรัพย์สินต่าง ๆ ยานพาหนะที่ใช้ติดตั้งระเบิดสามารถเคลื่อนย้ายวัตถุระเบิดได้เป็นปริมาณมากโดยไม่เป็นที่สงสัย ทั้งนี้ เคยมีการบรรทุกวัตถุระเบิดน้ำหนักอย่างน้อย 3,200 กิโลกรัม (7,000 ปอนด์) ในยานพาหนะขนาดใหญ่มาแล้ว เช่นในการลอบวางระเบิดที่เมืองโอคลาโฮมาซิตี สหรัฐอเมริกา ในปี พ.ศ. 2538

ระเบิดติดรถสามารถถูกจุดให้ปะทุได้หลายวิธี ไม่ว่าจะเป็นการเปิดประตูยานพาหนะ การสตาร์ตเครื่องยนต์ การเหยียบคันเร่งหรือห้ามล้อ การใช้วิทยุบังคับ การจุดชนวน หรือการตั้งเวลา น้ำมันในถังเชื้อเพลิงของยานพาหนะอาจทำให้การระเบิดมีอานุภาพรุนแรงมากขึ้นจากการกระจายและจุดเชื้อเพลิงให้ลุกไหม้
# ดราก้อนเควสต์ X
ดราก้อนเควสต์ X: การตื่นของเผ่าทั้งห้า ออนไลน์ (Dragon Quest X: Awakening of the Five Tribes Online) เป็นเกมออนไลน์แบบเล่นตามบทบาท (MMORPG) โดยบริษัทสแควร์เอนิกซ์ ถือเป็นเกมภาคหลักภาคที่สิบในชุดเกมดราก้อนเควสต์ และถือเป็นเกมดราก้อนเควสต์ภาคแรกและภาคเดียวที่ทำออกมาในรูปแบบออนไลน์ วางจำหน่ายครั้งแรกบนเครื่อง Wii ในปี 2012 และต่อมาก็สามารถเล่นได้บน Wii U และ Microsoft Windows ต่อมาก็มีการทำเวอร์ชันคลาวด์สตรีมลงในAndroid, iOS และ Nintendo 3DS นอกจากนี้ยังมีแผนจะลง PlayStation 4 และ Nintendo Switch ในปี 2017

ดราก้อนเควสต์ X ดำเนินเนื้อเรื่องอยู่บนโลกที่ชื่อว่า แอสทอลเรีย (Astoltia) ในตอนแรกเราจะเป็นตัวเอกของเรื่อง ซึ่งเป็นมนุษย์ที่อาศัยอยู่ในหมู่บ้านเอทีส เขาอาศัยอยู่กับน้องสาวที่หมู่บ้านนี้ ความสงบสุขสิ้นสุดลงเมื่อจ้าวนรกเนลเงินได้โจมตีหมู่บ้าน จิตวิญญาณของตัวเอกได้ถูกส่งไปยังสุสานและเลือกสถิตย์อยู่ในหนึ่งร่างของห้าเผ่า (ออร์ค, มารแคระ, มนุษย์เงือก, เอลฟ์, คนแคระ) ในขณะที่ตัวน้องสาวถูกส่งย้อนเวลากลับไปเพื่อปกป้องหมู่บ้านจากจ้าวนรก ตัวเอกของเรื่องจะต้องออกเดินทางทั่วแอสทอลเรียเพื่อตามหาศิลาเวทย์ทั้งสิบมาผนึกจ้าวนรกอีกครั้ง
แหล่งข้อมูลอื่น
 Official Dragon Quest X Japanese website
# วอลเลย์บอลชายเวิลด์แกรนด์แชมเปียนคัพ 2017
วอลเลย์บอลชายเวิลด์แกรนด์แชมเปียนคัพ 2017  จัดขึ้นที่นะโงะยะ และ โอะซะกะ ประเทศญี่ปุ่น ระหว่างวันที่ 12–17 กันยายน ค.ศ. 2017

 การคัดเลือก 
ในการแข่งขันครั้งนี้จะเอา 4 ทีมที่มีอันดับดีที่สุดของแต่ละทวีป โดยคัดเลือกจากการแข่งขันโอลิมปิกเกมส์ 2016 ทวีปละ 1 ประเทศเท่านั้นได้แก่ อเมริกาใต้, ยุโรป, อเมริกาเหนือและเอเชีย บวกกับเจ้าภาพ และไวลด์การ์ดอีก 1 ทีม รวมทั้งหมดเป็น 6 ทีม เพื่อเข้าแข่งขันวอลเลย์บอลเวิลด์แกรนด์แชมเปียนคัพ

วิธีการเข้ารอบทีมเจ้าภาพตัวแทนทวีปอเมริกาใต้ตัวแทนทวีปยุโรปตัวแทนทวีปอเมริกาเหนือตัวแทนทวีปเอเชียไวลด์การ์ด

สนามแข่งขันワールドグランドチャンピオンズカップ2017(グラチャンバレー2017) 競技日程と試合会場が決定
พิธีเปิด และ รอบแรกรอบสุดท้าย และ พิธีมอบเหรียญรางวัลนะโงะยะ, ประเทศญี่ปุ่นโอะซะกะ, ประเทศญี่ปุ่นนิปปงไกชิฮอลล์ศูนย์กีฬาในร่มเทศบาลกลางโอะซะกะความจุ: 10,000ความจุ: 10,000200px200px

ผลการแข่งขัน
เวลาการแข่งขันในท้องถิ่น UTC+09:00 (เร็วกว่าไทย 2 ชั่วโมง)

|}

รอบนะโงะยะ

|}

รอบโอะซะกะ

|}

อันดับการแข่งขัน

อันดับอันดับ456

รางวัล

ผู้เล่นทรงคุณค่า
  ริคาร์โด้ ลูคาเรลลี่
ตัวเซตยอดเยี่ยม
  ซิโมเน่ เจียนเนลลี่
ตัวตบหัวเสายอดเยี่ยม
  ริคาร์โด้ ลูคาเรลลี่
  มิลาด เอบาดีพูร์
ตัวบล็อคยอดเยี่ยม
  มัตเตโอ เพียโน
  ลูคัส ชาตแคมป์
ตัวตบตรงข้ามยอดเยี่ยม
  แมททิว แอนเดอร์สัน
ตัวรับอิสระยอดเยี่ยม
  ซาโตชิ อิเดะ
# ไซมอน เฮลเบิร์ก
ไซมอน แมกซ์เวลล์ เฮลเบิร์ก (เกิด 9 ธันวาคม ค.ศ. 1980) เป็นนักแสดง นักแสดงตลก และนักดนตรีชาวอเมริกัน เป็นที่รู้จักจากบทบาท ฮาวเวิร์ด โวโลวิตซ์ จากละครซิตคอมเรื่อง เดอะบิกแบงเธียรี

เขายังเคยปรากฏตัวในรายการตลก แมดทีวี และผู้รับบท มอยสต์ ในละครชุดเรื่องสั้น ดร.ฮอร์ริเบิลส์ซิงอะลองบล็อก

ชีวิตช่วงแรก
เฮลเบิร์กเกิดในวันที่ 9 ธันวาคม ค.ศ. 1980 ในลอสแอนเจลิส เขาเป็นบุตรของนักแสดง แซนดี เฮลเบิร์ก และนักคัดเลือกนักแสดง แฮร์เรียต เฮลเบิร์ก เขานับถือศาสนายูดาห์

เฮลเบิร์กเข้าศึกษาที่โรงเรียนครอสโรดส์สกูลในซานตามอนิกา รัฐแคลิฟอร์เนีย ร่วมกับเจสัน ริตเทอร์ ซึ่งกลายมาเป็นเพื่อนร่วมหอพักของเขาในมหาวิทยาลัยนิวยอร์กด้วย เขาเข้าเรียนโรงเรียนศิลปะทิสช์ของมหาวิทยาลัยนิวยอร์ก และฝึกงานที่บริษัทแอตแลนติกเธียเตอร์

 อาชีพการแสดง 
ตั้งแต่ต้นคริสตทศวรรษ 2000 เฮลเบิร์กจัดรายการตลกร่วมกับเดเร็ก วอเทอส์ ในรายการเดเร็กแอนด์ไซมอนFox, Jesse David (September 1, 2015). "Bob Odenkirk Talks to Derek Waters About Drunk History, Drinking With David Simon, and the State of Sitcoms". Vulture. ในปี ค.ศ. 2007 ทั้งคู่ร่วมแสดงในเว็บซีรีส์เรื่อง เดเร็กแอนด์ไซมอน: เดอะโชว์ ซึ่งพวกเขาผลิตร่วมกับนักแสดงตลก บ็อบ โอเดนเคิร์กในเว็บไซต์ซูเปอร์ดีลักซ์ พวกเขาทำภาพยนตร์สั้นสองเรื่อง ได้แก่ "เดเร็กแอนด์ไซมอน: เดอะพิทีคาร์ด" และ "เดเร็กแอนด์ไซมอน: อะบีแอนด์อะซิกาเรตต์" หนึ่งในรายการที่เฮลเบิร์กแสดงในยุคแรก ๆ คือซีรีส์ แมดทีวี หนึ่งซีซันในปี ค.ศ. 2002

ในปี ค.ศ. 2002 เฮลเบิร์กปรากฏในภาพยนตร์ แวน ไวลเดอร์ รับบทเป็นนักเรียนที่แวน ไวลเดอร์จัดงานเลี้ยงให้ ในปี ค.ศ. 2003 เขามีบทบาทรองในภาพยนตร์เรื่อง ก๊วนแสบ โสดไม่มีลิมิต  ในปี ค.ศ. 2004 เขาแสดงเรื่องเรโน 911! จำนวนสองตอน เขาแสดงบทบาทเล็ก ๆ ในตอนที่หกของเรื่องควินทุปเลตส์ รับบทเป็นชายคนหนึ่งที่ตะโกนเรียกนีลที่กำลังทำงานหลังเคาน์เตอร์ในร้านรองเท้าแห่งหนึ่ง แห่งเดียวกับเพจและแพตเทินทำงานอยู่

ในปี ค.ศ. 2007 เขาได้รับเลือกให้รับบทฮาวเวิร์ด โวโลวิตซ์ เป็นหนึ่งในตัวละครที่มีบทบาทเยอะที่สุดในละครชุดตลกเรื่อง เดอะบิกแบงเธียรี ออกอากาศทางช่องซีบีเอส

เขารับบทเป็นมอยสต์ในซีรีส์ ดร.ฮอร์ริเบิลส์ซิงอะลองบล็อก และมีบทบาทเล็กน้อยในตอนแรกของซิตคอมเรื่อง อันดีแคลด์ ที่ผลิตโดยจัดด์ แอพะทาว ในภาพยนตร์เรื่อง ขอโทษที… พี่ซีเครียด ออกฉายปี ค.ศ. 2009 เขารับบทเป็นแรบบี สกอตต์ กินสเลอร์ เขามีบทบาทรองในเว็บซีรีส์ เดอะกิลด์ ตอนสุดท้ายของซีซันที่สี่ รับบทเป็นหนึ่งในเกมมาสเตอร์

ในปี ค.ศ. 2016 เฮลเบิร์กแสดงร่วมกับเมอรีล สตรีป และฮิว แกรนต์ ในเรื่องฟลอเรนซ์ฟอสเตอร์เจงกินส์ กำกับโดยสตีเฟน เฟรียส์ เขารับบทเป็นนักเปียโน คอสเม แม็กมูน และได้เข้าชิงรางวัลลูกโลกทองคำสาขานักแสดงสนับสนุนยอดเยี่ยมด้วย

 ชีวิตส่วนตัว 
เฮลเบิร์กสมรสกับนักแสดง โจเซลีน ทาวน์ ในวันที่ 15 กรกฎาคม ค.ศ. 2007 Note: Webber, Us Weekly (below), gives marriage year as 2012. ลุงของทาวน์เป็นนักเขียนบทละคร โรเบิร์ต ทาวน์ บุตรสาวคนแรกของพวกเขาคือ อะดีลีน เกิดวันที่ 8 พฤษภาคม ค.ศ. 2012 บุตรชายชื่อ วิลเดอร์ ทาวน์ เฮลเบิร์ก เกิดวันที่ 23 เมษายน ค.ศ. 2014

ในวันที่ 12 พฤษภาคม ค.ศ. 2016 เฮลเบิร์กเผยในรายการเดอะเลตเลตโชว์วิดเจมส์คอร์เดนว่า เขาเป็นนักกีฬาคาราเต้สายดำ
# วอลเลย์บอลหญิงเวิลด์แกรนด์แชมเปียนคัพ 2017
วอลเลย์บอลหญิงเวิลด์แกรนด์แชมเปียนคัพ 2017  จัดขึ้นที่โตเกียว และ นะโงะยะ ประเทศญี่ปุ่น ระหว่างวันที่ 5–10 กันยายน ค.ศ. 2017

 การคัดเลือก 
ในการแข่งขันครั้งนี้จะเอา 4 ทีมที่มีอันดับดีที่สุดของแต่ละทวีป โดยคัดเลือกจากการแข่งขันโอลิมปิกเกมส์ 2016 ทวีปละ 1 ประเทศเท่านั้นได้แก่ เอเชีย, ยุโรป, อเมริกาเหนือและอเมริกาใต้ บวกกับเจ้าภาพ และไวลด์การ์ดอีก 1 ทีม รวมทั้งหมดเป็น 6 ทีม เพื่อเข้าแข่งขันวอลเลย์บอลเวิลด์แกรนด์แชมเปียนคัพ

วิธีการเข้ารอบทีมเจ้าภาพตัวแทนทวีปเอเชียตัวแทนทวีปยุโรปตัวแทนทวีปอเมริกาเหนือตัวแทนทวีปอเมริกาใต้ไวลด์การ์ด

สนามแข่งขันワールドグランドチャンピオンズカップ2017(グラチャンバレー2017) 競技日程と試合会場が決定
พิธีเปิด และ รอบแรกรอบสุดท้าย และ พิธีมอบเหรียญรางวัลโตเกียว, ประเทศญี่ปุ่นนะโงะยะ, ประเทศญี่ปุ่นศูนย์กีฬาในร่มโตเกียวนิปปงไกชิฮอลล์ความจุ: 10,000ความจุ: 10,000200px200px

ผลการแข่งขัน
เวลาการแข่งขันในท้องถิ่น UTC+09:00 (เร็วกว่าไทย 2 ชั่วโมง)

|}
รอบโตเกียว

|}

รอบนะโงะยะ

|}

 อันดับการแข่งขัน 

อันดับทีม456

รางวัล

ผู้เล่นทรงคุณค่า
  จู ถิง
ตัวเซตยอดเยี่ยม
  โคโยมิ โทมินากะ
ตัวตบหัวเสายอดเยี่ยม
  จู ถิง
  จอร์แดน ลาร์สัน
ตัวบล็อคยอดเยี่ยม
  อนา คารอลินา ดา ซิลวา
  ยฺเหวียน ซินเยฺว่
ตัวตบตรงข้ามยอดเยี่ยม
  ทันดารา ไกเชต้า
ตัวรับอิสระยอดเยี่ยม
  โคโตเอะ อิโนอูเอะ